Die Skoolhuis | LekkeSlaap
Die Skoolhuis: Hooffoto's
Adres: Die Skoolhuis, Cambria, 6335, Oos-Kaap
Die Skoolhuis was lank gelede die woning van 'n onderwyser met 'n skakelklaskamer wat in 1897 aangebou is. Dit is op 'n werkende sitrusplaas en is gerieflik geleë in die Baviaanskloof - Willowmore Roete. Daar is 'n klein bergstroompie wat langs die perseel verbyvloei.
Hierdie drieslaapkamerkothuis is gerieflik gemeubileer en het 1 gedeelde badkamer met 'n bad en stort-oor-bad. Daar is 2 kamers met 'n dubbelbed in elk en plafonwaaiers. Die derde kamer het 1 enkelbed. Daar is 'n ekstra enkelbed in die ingangsportaal. Al die kamers het olieverwarmers, linne en handdoeke. Die kombuis is volledig toegerus vir selfsorg met 'n gasstoof en -oond, 'n antieke houtstoof en Kaaps-Duitse bakoond, 'n mikrogolfoond, ketel, broodrooster en yskas-vrieskas. 'n Privaat braai-area is langs die kombuis. Gaste kan hul etes geniet in die oopplan-eetkamer of hulle kan ontspan in die leefarea.
Omring deur berge en 'n rustige atmosfeer, bied die plekkie verskeie staproetes wat geskik is vir jonk en oud, 4x4-roetes, besienswaardighede, wildkyk- en voëlkyk-geleenthede. Die Skoolhuis bied die ideale basis vanwaar gaste die Baviaanskloof kan verken, asook die Wilderness-area en die prentjiemooi Gamtoos Rivier Vallei. Daar is verskeie doendinge in die omgewing insluitend kanovaarte en swem.
4.6 uit 5van 1 resensie vir Die Skoolhuis
Die Skoolhuis, Cambria, 6335, Oos-Kaap
Gaste dink Die Skoolhuis het 'n goeie ligging
https://d288tngog90ix0.cloudfront.net/AAEAAQAAAAAAAAAAAAAAJDZjNmUxZTUzLWRlYTUtNDQ4NS1iYzJmLThjZDA1MTUwYjczYQ?w=1440&h=960&fit=crop&auto=format Vanaf R1 800 per nag (vir 6 persone) 1 5 1 5 Die Skoolhuis Cambria 6335 Oos-Kaap 086 999 0018 14:00-19:00 10:00 -33.664046 24.569061